**13/2015. (III. 31.) BM rendelet**

**a vízügyi és a vízvédelmi hatósági eljárások igazgatási szolgáltatási díjairól**

A környezet védelmének általános szabályairól szóló [1995. évi LIII. törvény 110. § (13a) bekezdésében](https://njt.hu/jogszabaly/1995-53-00-00), valamint a vízgazdálkodásról szóló [1995. évi LVII. törvény 45. § (8) bekezdés m) pontjában](https://njt.hu/jogszabaly/1995-57-00-00) kapott felhatalmazás alapján, a Kormány tagjainak feladat- és hatásköréről szóló [152/2014. (VI. 6.) Korm. rendelet 21. § 29. és 31. pontjában](https://njt.hu/jogszabaly/2014-152-20-22) meghatározott feladatkörömben eljárva – a Kormány tagjainak feladat- és hatásköréről szóló [152/2014. (VI. 6.) Korm. rendelet 90. § 1. pontjában](https://njt.hu/jogszabaly/2014-152-20-22) meghatározott feladatkörében eljáró nemzetgazdasági miniszterrel egyetértésben –, a következőket rendelem el:

1. §1 E rendelet hatálya a fővárosi és vármegyei kormányhivatalok, a Belügyminisztérium Országos Katasztrófavédelmi Főigazgatóság, valamint az öntözési igazgatási szerv (a továbbiakban együtt: eljáró hatóság) hatáskörébe tartozó vízügyi, vízvédelmi hatósági és szakhatósági eljárásokra, valamint az eljáró hatóságok igazgatási jellegű szolgáltatásaira terjed ki.

2. § (1) Az eljáró hatóság eljárása során – (5) bekezdésben foglalt kivétellel – az 1. mellékletben meghatározott mértékű igazgatási szolgáltatási díjat (a továbbiakban: díj) kell fizetni.

(2) Az elvi vízjogi engedély esetében a díjat műszaki megoldásonként kell megfizetni.

(3) A vízvezetési szolgalom esetében – amennyiben a szolgalom alapítására vízjogi engedélyezési eljárás során kerül sor – a díjat a vízjogi eljárás díjához hozzászámítva kell megfizetni.

(4) Szennyvíz előtisztításhoz szükséges, egyedileg tervezett berendezés víziközműbe történő bekötésének engedélyezése esetében a díjfizetés alapja a beruházásnak az engedélyes által meghatározott bruttó létesítési költsége.

(5)2

3. §3

4. § (1) Azokat a hatósági eljárásokat, amelyekben az eljáró hatóság szakhatósági közreműködéséért díjat kell fizetni, valamint a fizetendő díj mértékét a 2. melléklet tartalmazza.

(2)4

5. § (1)5 A díjat az eljáró hatóságnak a Magyar Államkincstárnál vezetett, a 3. mellékletben meghatározott előirányzat-felhasználási számlájára kell átutalási megbízással teljesíteni, vagy készpénz-átutalási megbízással (csekk) postai úton befizetni.

(2)6

(3) A díjat – az (5) bekezdésben foglalt kivétellel – az eljárás kezdeményezésekor kell a kérelmezőnek megfizetnie, átutalás esetén egyértelműen beazonosítható módon.

(4)7 A díj megfizetését igazoló befizetési bizonylatot vagy annak másolatát a kérelem előterjesztéséhez – az (5) bekezdésben foglalt kivételével – mellékelni kell.

(4a)8 A díj megállapítására és megfizetésére vonatkozó nyilatkozatot a 4. melléklet tartalmazza.

(5) Amennyiben az ügyfél a kérelmét elektronikus úton intézi, a díj megfizetésére az elektronikus közszolgáltatásról és annak igénybevételéről szóló kormányrendeletben foglaltakat kell alkalmazni.

(6) A befizetett díjról az eljáró hatóság számlát helyettesítő bizonylatot állít ki.

(7) A díj az eljáró hatóság bevétele.

6. § (1)9

(2)10

(3) Ha a kérelmező eljárás megindítása nélkül fizetett díjat, vagy az eljárásért az 1. és 2. mellékletben meghatározott összegnél magasabb díjat fizetett, akkor a befizetési bizonylattal vagy annak másolatával kérheti a befizetett díj vagy a díjtöbblet visszatérítését. Az eljáró hatóság a visszatérítési igényt ellenőrzi, és az eljárás megindítása nélkül befizetett díjat vagy a díjtöbbletet visszatéríti, vagy dönt a visszatérítés megtagadásáról.

7. § Az e rendeletben meghatározott díj tekintetében az illetékekről szóló [1990. évi XCIII. törvény](https://njt.hu/jogszabaly/1990-93-00-00)

a) 6. §-ában foglaltakat a díjmentességre,

b) 28. § (2) és (3) bekezdésében foglaltakat a díjfizetési kötelezettségre,

c) 31. § (2) és (6) bekezdésében foglaltakat a díjfizetésre kötelezettek tekintetében,

d) 73. § (4) és (6) bekezdésében foglaltakat az elektronikusan kezdeményezett hatósági eljárás díjfizetésének módjára,

e) 73/A. § (1) és (3)–(4) bekezdésében foglaltakat a hiánypótlásra,

f) 78. § (1)–(3) bekezdésében, valamint 87. § (1) bekezdésében foglaltakat a fizetési meghagyás kibocsátására és a késedelmi pótlék megfizetésére,

g) 82. § (1) bekezdésében foglaltakat a díjfizetés elmulasztására és a mulasztási bírságra,

h) 86. §-ában foglaltakat az elévülés tekintetében

megfelelően kell alkalmazni azzal az eltéréssel, hogy ahol a törvény adóhatóságot említ, azon az eljárásra illetékes és hatáskörrel rendelkező hatóságot, ahol illetéket említ, azon díjat, ahol leletet említ, azon jegyzőkönyvet kell érteni.

8. § Ez a rendelet 2015. április 1-jén lép hatályba, rendelkezéseit a hatálybalépését követően indult ügyekben kell alkalmazni.

9. §11

*1. melléklet a 13/2015. (III. 31.) BM rendelethez*12

Az igazgatási szolgáltatási díjköteles vízügyi és vízvédelmi hatósági eljárások, illetve az igazgatási szolgáltatási díj mértéke

|  | **A** | **B** |
| --- | --- | --- |
| **1.** | **Az igazgatási szolgáltatási díjköteles vízügyi és vízvédelmi hatósági eljárások sorszáma és megnevezése** | **Igazgatási szolgáltatási díj mértéke (Ft)** |
| **2.** | 1. Elvi vízjogi engedély | 80 000 |
| **3.** | 2. Vízjogi létesítési engedély, fennmaradási engedély és megszüntetési engedély |  |
| **4.** | 2.1. Vízkárelhárítás, vízrendezés, folyó- és tószabályozás (ideértve a vízkormányzást biztosító zsilipek és duzzasztó művek vízilétesítményeit, továbbá a tavak, duzzasztóművek, vízkivételt biztosító zsilipek, kisvízierőművek létesítését, fennmaradását is) – a beruházás bruttó költségéhez igazodva létesítményenként |  |
| **5.** | a) 0–10 000 000 Ft | 266 000 |
| **6.** | b) 10 000 001–50 000 000 Ft | 335 000 |
| **7.** | c) 50 000 001–100 000 000 Ft | 479 000 |
| **8.** | d) 100 000 000 Ft felett | 958 000 |
| **9.** | 2.2. Vízhasználat, kivéve a 2.3–2.11. pontokban foglalt eseteket |  |
| **10.** | a) 5 m3/nap mennyiségig | 53 000 |
| **11.** | b) 5 m3/nap-tól 15 m3/nap mennyiségig | 66 000 |
| **12.** | c) 15 m3/nap-tól 50 m3/nap mennyiségig | 170 000 |
| **13.** | d) 50 m3/nap-tól 100 m3/nap mennyiségig | 210 000 |
| **14.** | e) 100 m3/nap-tól 1000 m3/nap mennyiségig | 280 000 |
| **15.** | f) 1000 m3/nap-tól 5000 m3/nap mennyiségig | 400 000 |
| **16.** | g) 5000 m3/nap mennyiség felett | 465 000 |
| **17.** | 2.3. Termálvíz-kitermelés |  |
| **18.** | a) 5 m3/nap mennyiségig | 105 000 |
| **19.** | b) 5 m3/nap-tól 15 m3/nap mennyiségig | 133 000 |
| **20.** | c) 15 m3/nap-tól 50 m3/nap mennyiségig | 345 000 |
| **21.** | d) 50 m3/nap-tól 100 m3/nap mennyiségig | 425 000 |
| **22.** | e) 100 m3/nap-tól 1000 m3/nap mennyiségig | 560 000 |
| **23.** | f) 1000 m3/nap-tól 5000 m3/nap mennyiségig | 800 000 |
| **24.** | g) 5000 m3/nap mennyiség felett | 930 000 |
| **25.** | 2.4. Vízvisszasajtolás |  |
| **26.** | 2.4.1. Vízvisszasajtolás önálló eljárásban |  |
| **27.** | a) 5 m3/nap vízmennyiségig | 26 000 |
| **28.** | b) 5 m3/nap-tól 15 m3/nap vízmennyiségig | 40 000 |
| **29.** | c) 15 m3/nap-tól 50 m3/nap mennyiségig | 80 000 |
| **30.** | d) 50 m3/nap-tól 100 m3/nap mennyiségig | 106 000 |
| **31.** | e) 100 m3/nap-tól 1000 m3/nap mennyiségig | 133 000 |
| **32.** | f) 1000 m3/nap-tól 5000 m3/nap mennyiségig | 200 000 |
| **33.** | g) 5000 m3/nap mennyiség felett | 240 000 |
| **34.** | 2.4.2. Vízkitermeléshez kapcsolódó visszasajtolás | 2.4.1. pontban megállapított díjtételek 50%-a |
| **35.** | 2.5. Öntözési berendezések engedélyezési eljárása, amennyiben azok engedélyezése a 2.2. pontban meghatározott engedélyezéstől elkülönült eljárás keretében történik | 26 000 |
| **36.** | 2.6. Vízellátást (kivéve a 2.2. pont), szennyvízelvezetést és csapadékvíz-elvezetést szolgáló vízilétesítmények – a beruházás költségéhez igazodva létesítményenként |  |
| **37.** | a) 0–50 000 000 Ft | 133 000 |
| **38.** | b) 50 000 001–100 000 000 Ft | 186 000 |
| **39.** | c) 100 000 001–500 000 000 Ft | 480 000 |
| **40.** | d) 500 000 001–2 400 000 000 Ft | 960 000 |
| **41.** | e) 2 400 000 000 Ft felett | 1 450 000 |
| **42.** | 2.7. Víztisztítást, szennyvíztisztítást, csapadékvíz-tisztítást szolgáló egyedileg tervezett vízilétesítmény berendezés esetén a beruházás költségéhez igazodva létesítményenként |  |
| **43.** | a) 0–100 000 000 Ft | 160 000 |
| **44.** | b) 100 000 001–500 000 000 Ft | 360 000 |
| **45.** | c) 500 000 001–2 400 000 000 Ft | 718 000 |
| **46.** | d) 2 400 000 000 Ft felett | 1 090 000 |
| **47.** | 2.8. Szennyvíz, illetve csapadékvíz előtisztításhoz szükséges egyedileg tervezett berendezés engedélyezése, a beruházás költségéhez igazodva létesítményenként |  |
| **48.** | a) 3 000 000 forintig | 66 000 |
| **49.** | b) 3 000 001–10 000 000 forint között | 120 000 |
| **50.** | c) 10 000 001 forinttól | 240 000 |
| **51.** | 2.9. Monitoring kút létesítése, eltömedékelése kutak számához igazodva |  |
| **52.** | 2.9.1. Monitoring kút létesítése, kivéve a 2.9.2. pont | 9 500/kút |
| **53.** | 2.9.2. Vízmennyiségi monitoring kút | 6 700/kút |
| **54.** | 2.9.3. Kút eltömedékelése | 2.9.1. és 2.9.2. pontokban megállapított díjtételek 50%-a |
| **55.** | 2.10. Vízjogi létesítési, megszüntetési vagy fennmaradási engedély talaj- vagy parti szűrésű vízkészletet hasznosító kútra 500 m3/év mennyiségű vízhasználatig | 6 000 |
| **56.** | 2.11. Saját célú ivóvízmű vízjogi létesítési, megszüntetési vagy fennmaradási engedélye | 2.6. pontban megállapított díjtételek 25%-a |
| **57.** | 2.12. Vízjogi létesítési, megszüntetési vagy fennmaradási engedély vízbázisok, a távlati vízbázisok, valamint az ivóvízellátást szolgáló vízilétesítmények védelméről szóló kormányrendelet szerint kijelölt, kijelölés alatt álló, illetve előzetesen lehatárolt belső, külső és hidrogeológiai védőidom, védőterület, valamint karszt- vagy rétegvízkészletet hasznosító, nem gazdasági célú kútra 500 m3/év mennyiségű vízhasználatig | 6 000 |
| **58.** | 3. Vízvezetési szolgalom, vízhasználati szolgalom alapítása – az érintett ingatlanok számához igazodva | 9000/ingatlan |
| **59.** | 4. Vízbázis védőterület önálló kijelölésére irányuló eljárás |  |
| **60.** | 4.1. Belső vagy külső védőterület, illetve azok együttes kijelölése |  |
| **61.** | a) 5 m3/nap-tól 50 m3/nap mennyiségig | 120 000 |
| **62.** | b) 50 m3/nap-tól 100 m3/nap mennyiségig | 210 000 |
| **63.** | c) 100 m3/nap-tól 1000 m3/nap mennyiségig | 280 000 |
| **64.** | d) 1000 m3/nap-tól 5000 m3/nap mennyiségig | 400 000 |
| **65.** | e) 5000 m3/nap mennyiség felett | 465 000 |
| **66.** | 4.2. Hidrogeológiai védőidom, illetve védőterület kijelölése |  |
| **67.** | a) 5 m3/nap-tól 50 m3/nap mennyiségig | 360 000 |
| **68.** | b) 50 m3/nap-tól 100 m3/nap mennyiségig | 640 000 |
| **69.** | c) 100 m3/nap-tól 1000 m3/nap mennyiségig | 835 000 |
| **70.** | d) 1000 m3/nap-tól 5000 m3/nap mennyiségig | 1 215 000 |
| **71.** | e) 5000 m3/nap mennyiség felett | 1 410 000 |
| **72.** | 5. Egyedi vizsgálat | 133 000 |
| **73.** | 6. Vízjogi üzemeltetési engedély (kivéve a 7. pont) | A vízjogi létesítési engedélyre megállapított díjtételek 80%-a |
| **74.** | 7. Vízjogi üzemeltetési engedély szüneteltetése, visszavonása | A vízjogi üzemeltetési engedélyre megállapított díjtétel 50%-a |
| **75.** | 8. A nem közművel összegyűjtött háztartási szennyvíz begyűjtési tevékenység bejelentése | 6 000 |
| **76.** | 9. Szennyező anyagok elhelyezésének engedélyezése | 40 000 |
| **77.** | 10. Egyedi szennyvíz-kibocsátási határérték megállapítása önálló eljárásban | 133 000 |
| **78.** | 11. Önellenőrzési terv jóváhagyása | 30 000 |
| **79.** | 12. Az 1–11. pontban foglalt engedélyek, illetve határozatok módosítása esetén, a 13. és 14. pontban foglalt módosítások kivételével | Az 1–12. pontban foglalt díjtétel 50%-a |
| **80.** | 13. Az 1–11. pontban foglalt engedélyek módosítása, ha az engedélyes, illetve környezethasználó személyében bekövetkezett változás miatt szükséges | Az 1–12. pontban foglalt díjtétel 25%-a |
| **81.** | 14. Mezőgazdasági célú vízkivételt biztosító talajvízkút vízjogi üzemeltetési engedélyének vagy fennmaradási engedélyének egyszerűsített eljárásban történő módosítása | A vízjogi üzemeltetési engedélyre, fennmaradási engedélyre megállapított díjtétel 25%-a |
| **82.** | 15. Igazolás kiadása pályázati eljárás keretében igényelt támogatásokhoz | 13 000 |

*2. melléklet a 13/2015. (III. 31.) BM rendelethez*13

Az igazgatási szolgáltatási díjköteles vízügyi és vízvédelmi szakhatósági eljárások, illetve az igazgatási szolgáltatási díj mértéke

|  | **A** | **B** |
| --- | --- | --- |
| **1.** | **Az igazgatási szolgáltatási díjköteles vízügyi és vízvédelmi szakhatósági eljárások megnevezése** | **Igazgatási szolgáltatási díj mértéke (Ft)** |
| **2.** | 1. Bányafelügyeleti építési és építésfelügyeleti eljárás | 30 000 |
| **3.** | 2. Egyéb bányafelügyeleti eljárás | 37 000 |
| **4.** | 3. Elektronikus hírközlési nyomvonalas, nyomvonal jellegű építményekkel és egyéb műtárgyakkal kapcsolatos eljárás | 9 000 |
| **5.** | 4. Telephely engedélyezési eljárás | 30 000 |
| **6.** | 5. A geotermikusenergia-kutatás engedélyezésére irányuló eljárás | 30 000 |
| **7.** | 6. Geotermikus védőidom megállapítására irányuló eljárás | 30 000 |
| **8.** | 7. Geotermikus energia kinyerését és energetikai hasznosítását szolgáló építményre vonatkozó bányafelügyeleti építésügyi hatósági eljárás | 1. melléklet 2. pont 2.3. alpontjában és 2.4. alpont 2.4.2. pontjában megállapított díjtétel |

*3. melléklet a 13/2015. (III. 31.) BM rendelethez*14

Az eljáró hatóság előirányzat-felhasználási keretszámla számai

|  | **A** | **B** |
| --- | --- | --- |
| **1** | **Eljáró szerv** | **Előirányzat-felhasználási számlák megnevezése** |
| **2** | Bács-Kiskun Vármegyei Kormányhivatal | 10025004-00299657-00000000 |
| **3** | Baranya Vármegyei Kormányhivatal | 10024003-00299585-00000000 |
| **4** | Békés Vármegyei Kormányhivatal | 10026005-00299578-00000000 |
| **5** | Borsod-Abaúj-Zemplén Vármegyei Kormányhivatal | 10027006-00299561-00000000 |
| **6** | Csongrád-Csanád Vármegyei Kormányhivatal | 10028007-00299664-00000000 |
| **7** | Fejér Vármegyei Kormányhivatal | 10029008-00299640-00000000 |
| **8** | Győr-Moson-Sopron Vármegyei Kormányhivatal | 10033001-00299633-00000000 |
| **9** | Hajdú-Bihar Vármegyei Kormányhivatal | 10034002-00299626-00000000 |
| **10** | Jász-Nagykun-Szolnok Vármegyei Kormányhivatal | 10045002-00299602-00000000 |
| **11** | Pest Vármegyei Kormányhivatal | 10023002-00333489-00000000 |
| **12** | Szabolcs-Szatmár-Bereg Vármegyei Kormányhivatal | 10044001-00299695-00000000 |
| **13** | Vas Vármegyei Kormányhivatal | 10047004-00299523-00000000 |
| **14** | Belügyminisztérium Országos Katasztrófavédelmi Főigazgatóság | 10023002-00283494-00000000 |

*4. melléklet a 13/2015. (III. 31.) BM rendelethez*15

Az igazgatási szolgáltatási díj megállapítására és megfizetésére vonatkozó nyilatkozat

1. Alulírott .................................................................................……………………………….. mint a(z) ...................................................................... képviseletére jogosult személy nyilatkozom, hogy a vízjogi engedély iránti kérelemhez szükséges ...................................................................... Ft igazgatási szolgáltatási díjat megfizettem.

2. Az igazgatási szolgáltatási díj mértéke a vízügyi és a vízvédelmi hatósági eljárások igazgatási szolgáltatási díjairól szóló 13/2015. (III. 31.) BM rendelet 1. mellékletének ...................................................................... pontja(i) alapján került megfizetésre.

3. Az igazgatási szolgáltatási díj megállapításánál irányadó beruházás összköltsége .................................................. Ft, amelynek létesítményenkénti bontása és annak értéke a következő:

Kelt: ..................................., ................ (év) .................................. (hónap) ............. (nap)

......................................................................

aláírás